b'\n_START_ARTICLE_\nHydrostatisk likevekt\n_START_PARAGRAPH_\nHydrostatisk likevekt oppst\xc3\xa5r n\xc3\xa5r kompresjon p\xc3\xa5 grunn av gravitasjon blir balansert av en trykkgradient som skaper en trykkgradientkraft i motsatt retning. Balansen mellom disse to kreftene er kjent som hydrostatisk balanse.\n_START_SECTION_\nV\xc3\xa6sker\n_START_PARAGRAPH_\nHydrostatisk likevekt h\xc3\xb8rer til hydrostatikk og likevektsprinsippet til v\xc3\xa6sker. Hydrostatisk balanse er en spesifikk balanse for \xc3\xa5 veie substanser i vann. Hydrostatisk balanse gj\xc3\xb8r at man kan finne egenvekten deres\n_START_SECTION_\nAstrofysikk\n_START_PARAGRAPH_\nHydrostatisk likevekt er \xc3\xa5rsaken til at stjerner ikke faller sammen eller eksploderer. I et lag i en stjerne er det en balanse mellom varmetrykk (utover) og vekten av stoffet som presser nedover (eller innover). En stjerne er som en ballong, gassen p\xc3\xa5 innsiden presser utover, mens lufttrykket p\xc3\xa5 utsiden presser innover. Det isotrope tyngdefeltet presser stjernen sammen i den mest kompakte formen som er mulig, en sf\xc3\xa6re._NEWLINE_Merk at en stjerne bare blir en sf\xc3\xa6re under ideelle forhold der bare den egne tyngdekraften til stjernen virker. I den virkelige verden virker andre krefter p\xc3\xa5 stjernen i tillegg, hovedsakelig sentrifugalkraften fra stjernens rotasjon. En roterende stjerne blir flattrykt ved polene n\xc3\xa5r den er i hydrostatisk likevekt. Et ekstremt eksempel er stjernen Vega, som har en rotasjonsperiode p\xc3\xa5 12,5 time, og er omtrent 20\xc2\xa0% tykkere ved ekvator enn ved polene p\xc3\xa5 grunn av dette._NEWLINE_Dersom en stjerne har store legemer i n\xc3\xa6rheten av seg, vil tidevannsenergi ogs\xc3\xa5 virke inn._NEWLINE_Konseptet om hydrostatisk likevekt er ogs\xc3\xa5 viktig for \xc3\xa5 avgj\xc3\xb8re om et astronomisk legeme er en planet, dvergplanet eller mindre legemer i et solsystem. If\xc3\xb8lge definisjonen av en planet er planeter og dvergplaneter legemer som har nok gravitasjon til at de kan overvinne sin egen stivhet og kan ha hydrostatisk likevekt. Siden terrestriske planeter og dvergplaneter har ujevne overflater, og ikke er i perfekt hydrostatisk likevekt, s\xc3\xa5 er denne definisjonen noe fleksibel.'